钦定古今图书集成/理学汇编/学行典/第168卷 > 《追封程颐洛国公诏》同前
## 钦定古今图书集成/理学汇编/学行典/第168卷 > 《追封程颐洛国公诏》同前

朕惟孟氏以来，千有馀岁，不有先觉，孰任其承？故伊
阳伯程颐，本诸躬行，动有师法。谓初学入德，始乎致
知格物；谓随时从道，在乎观象玩辞。遗书虽见于表
章，异数尚稽于封册，胙之大国，庸示褒崇。於戏！规矩
准绳，庶有存于矜式；人龙黼黻，匪徒侈于仪章。懋相
人文，以对休命。